Mødet er åbnet. Til dagsordenen onsdag den 20. maj 2020 er der følgende anmeldelser: Sundheds- og ældreministeren (Magnus Heunicke): Lovforslag nr. L 191 (Forslag til lov om ændring af sundhedsloven. Justitsministeren (Nick Hækkerup): Lovforslag nr. L 192 (Forslag til lov om ændring af kriminallov for Grønland og retsplejelov for Grønland. Social- og indenrigsministeren (Astrid Krag): Lovforslag nr. L 193 (Forslag til lov om ændring af lov om social service og lov om socialtilsyn. 3, i lov om social service i form af et kontant tilskud)). Skatteministeren (Morten Bødskov): Lovforslag nr. L 194 (Forslag til lov om ændring af ejendomsvurderingsloven og forskellige andre love. Titlerne på de anmeldte sager vil fremgå af www.folketingstidende.dk (jf. ovenfor).
Det punkt, som er opført under nr. 1 på dagsordenen, kan kun med Tingets samtykke behandles i dette møde. Hvis ikke nogen af jer gør indsigelse, betragter jeg samtykket som givet. Det er givet.
Der er ikke stillet ændringsforslag. Er der nogen af jer, der ønsker at udtale sig? Ønsker ministeren at udtale sig? Det gør han ikke. Da det ikke er tilfældet, at nogen ønsker at udtale sig, er forhandlingerne sluttet. Jeg foreslår, at lovforslaget går direkte til tredje behandling uden fornyet udvalgsbehandling. Hvis ikke nogen af jer gør indsigelse, betragter jeg det som vedtaget. Det er vedtaget.
Der er ikke mere at foretage i dette møde. Folketingets næste møde afholdes i dag om 10 minutter. Vi starter altså på næste møde kl. 10.15, og det er med tredje behandling af L 190.